dsp block rock
డిఎస్‌పి బ్లాక్‌రాక్‌లో ఉన్నతస్థాయి ప్రక్షాళన
ముంబయి, మే 29: డిఎస్‌పి బ్లాక్‌రాక్‌ ఇన్వెస్ట్‌ మెంట్‌ మేనేజర్స్‌ సంస్థకు అధ్యక్షునిగా కల్పేన్‌ పరేఖ్‌ బాధ్యతలు స్వీకరించారు. ఇప్పటివరకూ పనిచేసిన ఎస్‌.నాగనాధ్‌ సంస్థనుంచి వైదొలు గుతుండటంతో మార్పులు అనివార్యం అయ్యా యి. అనూప్‌ మహేశ్వరిని ఈక్విటీ సిఐఒగా నియమించారు. ఇక పంకజ్‌ శర్మను స్థిరమైన రాబడి గ్రూప్‌నకు సిఐఒగా నియమించారు. కంపెనీ ముఖ్య పరిపాలన అధికారి రామమూర్తి రాజగోపాల్‌ చీఫ్‌ ఆపరేటింగ్‌ ఆఫీసర్‌గా బాధ్య తలు స్వీకరించారు. అదితి కొఠారి దేశాయి సేల్స్‌హెడ్‌గా కొనసాగుతారు. కల్పేన్‌కు ఈ రంగంలో 19 ఏళ్లపాటు అపారమైన అనుభవం ఉండటంతో ఆయన్నే అధ్యక్షునిగా నియమించేం దుకు కంపెనీ నిర్ణయించింది. ఐడిఎఫ్‌సి మ్యూచువల్‌ఫండ్‌కు సైతం గతంలో ఎండిగా పనిచేసారు. బిర్లా సన్‌లైఫ్‌ అసెట్‌మేనేజ్‌మెంట్‌ కంపెనీ, ఐసిఐసిఐ ప్రుడెన్షియల్‌ అసెట్‌మేనేజ్‌ మెంట్‌ కంపెనీలతో పాటు ఎల్‌అండ్‌టి ఫైనాన్స్‌ లకు కూడా పనిచేసారు. డిఎస్‌పిగ్రూప్‌తో బ్లాక్‌రాక్‌ ఇన్వెస్ట్‌మెంట్‌ జాయింట్‌ వెంచర్‌గా ఉన్న కంపెనీగా డిఎస్‌పి బ్లాక్‌రాక్‌ పనిచేస్తోంది. 150 ఏళ్లకుపైబడిన ట్రాక్‌ రికార్డుతో ఉన్న డిఎస్‌పి గ్రూప్‌ జాయింట్‌ వెంచర్‌లో బ్లాక్‌రాక్‌ ఇంక్‌ 40శాతం వాటాతో ఉంది. డిఎస్‌పి 60శాతం వాటాతో జెవి నిర్వహిస్తోంది. ప్రస్తుతం 5.4 లక్షల కోట్ల డాలర్ల విలువైన నిర్వహణ ఆస్తులున్నట్లు కంపెనీ సమాచారం.